ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2021

RAPORT DE SPECIALITATE

la proiectul de hotărâre pentru închirierea prin licitație publică a unor loturi de teren proprietatea publică a Municipiului Câmpulung Moldovenesc pentru amplasarea unor echipamente de tip easybox

 **INIŢIATOR PROIECT DE HOTÃRÂRE:**

####  Primar, Negură Mihăiță

 La proiectul de hotărâre pentru închirierea prin licitație publică a unor loturi de teren proprietatea publică a Municipiului Câmpulung Moldovenesc pentru amplasarea unor echipamente de tip easybox, aducem următoarele precizări:

 Terenurile care fac obiectul prezentului proiect de hotărâre sunt:

* LOT 1 - teren situat în strada Sirenei f.n. (parte din terenul aferent punctului termic Stadion) în suprafață de 3 mp, identificat cadastral prin parte din CF 39502 Câmpulung Moldovenesc;
* LOT 2 - teren situat în strada Calea Bucovinei f.n. (zona platoului central) în suprafață de 3 mp, identificat cadastral prin parte din CF 40078 Câmpulung Moldovenesc;
* LOT 3 - teren situat în strada Molidului f.n. (parte din terenul aferent punctului termic Bodea) în suprafață de 3 mp, identificat cadastral prin parte din CF 39501 Câmpulung Moldovenesc;

Terenurile sunt situate în intravilanul municipiului, aparținând domeniului public al municipiului Câmpulung Moldovenesc.

[Serviciile de tip easybox](http://www.newmoney.ro/emag-20-din-livrarile-din-bucuresti-au-loc-prin-easybox-cea-mai-valoroasa-comanda/)reprezintă o modalitate nouă, modernă, de livrare, față de curieratul tradițional. Aceste soluții sunt adoptate pe scară tot mai largă, mai ales în contextul în care cumpărăturile online sunt tot mai populare. Astfel, clienții vor avea acces la cele mai avansate lockere inteligente self-service, cu compartimente securizate, în care curierii pot lăsa coletele comandate online de către clienți, și de unde destinatarii le pot ridica la orice oră este convenabil pentru ei.

Beneficiile amplasării unui easybox sunt multiple: diminuarea emisiilor de carbon în zonă, datorită numărului mic de rute parcurse de un curier pentru livrarea comenzilor prin serviciul easybox, livrări în imediata proximitate pentru locatari, posibilitatea de a atrage noi cumpărători, sursă de venit suplimentară și asociere cu branduri de renume, etc..

Potrivit prevederilor Ordonanței de urgență nr. 57/2019 privind Codul administrativ, Consiliul local exercită atribuţii privind dezvoltarea economico-socială şi de mediu și atribuţii privind administrarea domeniului public şi privat al municipiului și totodată hotărăște darea în administrare, concesionarea sau închirierea bunurilor proprietate publică și privată a municipiului.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Notă: Terenurile situate în str. Sirenei f.n., str. Calea Bucovinei f.n. și str. Molidului f.n., cu suprafața de 3 mp fiecare, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu sunt grevate de sarcini și nu fac obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**Istrate Luminița | **Șef Serviciul patrimoniu,****Șef serviciu,** Niță LuminițaInsp. Nuțescu Elvira |